ᱢᱚᱱᱡᱩ ᱵᱷᱟᱨᱜᱚᱵᱤ

ᱢᱚᱱᱡᱩ ᱵᱷᱟᱨᱜᱚᱵᱤ (ᱡᱟᱱᱟᱢ- ᱑᱙᱕᱕) ᱫᱚ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ ᱟᱨ ᱮᱱᱮᱡᱤᱭᱟᱹ ᱠᱟᱱᱟᱭ ᱾ ᱛᱮᱞᱜᱩ ᱪᱚᱞᱚᱛ ᱪᱤᱛᱟᱹᱨ ᱤᱱᱰᱚᱥᱴᱨᱤ ᱨᱮ ᱵᱟᱨᱭᱟ ᱵᱞᱚᱠ-ᱵᱚᱥᱴᱚᱨ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟᱭ, ᱚᱱᱟᱠᱤᱱ ᱢᱤᱫ ᱫᱚ ᱥᱟᱱᱠᱚᱨᱚᱵᱷᱚᱨᱚᱱᱟᱢ ( :en:Sankarabharanam) (᱑᱙᱗᱙) ᱟᱨ ᱢᱤᱫ ᱫᱚ  ᱱᱚᱭᱟᱠᱩᱰᱩ ᱵᱷᱤᱱᱚᱭᱟᱠᱩᱰᱩ ' (:en:Nayakudu Vinayakudu) (᱑᱙᱘᱐) ᱾

 ᱟᱬᱜᱟᱛ  ᱡᱤᱭᱚᱱ 
ᱢᱚᱱᱡᱩ ᱨᱤᱱ ᱟᱭᱚ-ᱵᱟᱵᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱ ᱢᱩᱬ ᱜᱤᱨᱟᱹᱵᱟᱹᱥᱤ ᱠᱟᱱ ᱛᱟᱦᱮᱸᱱ ᱤᱠᱷᱟᱹᱱ ᱟᱠᱚ ᱫᱚ ᱢᱟᱰᱨᱟᱥ ᱨᱮᱠᱚ ᱛᱷᱟᱹᱭᱜᱟᱫᱤ ᱞᱮᱱᱟ ᱾ ᱟᱡᱟᱜ ᱢᱩᱬ ᱧᱩᱛᱩᱢ ᱫᱚ ᱢᱚᱱᱡᱩ ᱛᱟᱦᱮᱸ ᱠᱟᱱᱟ ᱛᱟᱭᱚᱢ ᱛᱮ ᱢᱚᱱᱡᱩ ᱵᱷᱟᱨᱜᱚᱵᱤ ᱛᱮ ᱵᱚᱫᱚᱞ ᱞᱮᱜᱼᱟᱭ ᱾

 ᱠᱮᱨᱤᱭᱚᱨ 
ᱟᱡ ᱫᱚ ᱥᱤᱧᱚᱛ ᱠᱞᱟᱥᱤᱠᱟᱞ ᱮᱱᱮᱡ ᱴᱨᱮᱱᱤᱝ ᱧᱟᱢ ᱥᱟ.ᱛ ᱟᱠᱟᱫ ᱯᱟ.ᱨᱩᱠᱷᱤᱭᱟ. ᱠᱟᱱᱟ ᱟᱨ ᱟᱭᱢᱟ ᱮᱱᱮᱡ ᱢᱮᱞᱟᱝᱠᱤ ᱨᱮ  ᱮᱱᱮᱡ ᱥᱚᱫᱚᱨ ᱟᱠᱟᱫ ᱛᱟᱭᱟ ᱾ ᱱᱚᱝᱠᱟ ᱜᱮ ᱟᱡᱟᱜ ᱢᱤᱫ ᱢᱮᱞᱟᱝᱠᱤ ᱮᱱᱮᱡ ᱨᱮ ᱯᱨᱚᱠᱟᱥ ᱨᱟᱣ (Prakash Rao) ᱮᱱᱮᱡ ᱧᱮᱞ ᱞᱮᱫ ᱛᱟᱭᱟ ᱟᱨ ᱑᱙᱗᱔ ᱥᱟᱞ ᱨᱮᱭᱟᱜ ᱛᱮᱞᱜᱩ ᱯᱷᱤᱞᱢ ᱜᱟᱞᱤᱯᱚᱛᱟᱞᱩ (Gaalipataalu) ᱨᱮ ᱟᱠᱴᱤᱝ ᱞᱟ.ᱜᱤᱫ ᱫᱟᱣᱮ ᱮᱢᱟᱫᱮ ᱛᱟᱦᱮᱸᱱ ᱾ ᱤᱱᱟ. ᱛᱟᱭᱚᱢ ᱟᱭᱢᱟ ᱯᱷᱤᱢ ᱦᱤᱴ ᱞᱮᱱ ᱛᱟᱭᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ ᱑/ ᱠᱨᱤᱱᱟᱵᱷᱮᱬᱤ (Krishnaveni) (᱑᱙᱗᱔), ᱒/ᱥᱳᱜᱽᱜᱟᱫᱩ (Soggadu),(᱑᱙᱗᱕), ᱟᱨ ᱓/ ᱭᱟᱢᱟᱜᱳᱞᱟ (Yamagola) ᱾
ᱚᱱᱟ ᱥᱟᱶᱛᱮ ᱱᱟᱭᱚᱠᱩᱰᱩ ᱵᱷᱤᱱᱚᱭᱟᱠᱩᱰᱩ (Nayakudu Vinayakudu), ᱯᱷᱤᱞᱢ ᱨᱮᱦᱚᱸᱭ ᱧᱮᱞ ᱟᱠᱟᱱᱟ ᱾ ᱤᱱᱟ. ᱛᱟᱭᱚᱢ ᱯᱨᱮᱥᱤᱰᱮᱸᱴ ᱯᱮᱨᱚᱢᱢᱟ (President Peramma) ᱯᱷᱤᱞᱢ,ᱱᱚᱣᱟ ᱨᱮᱫᱚ ᱢᱤᱫ ᱰᱮᱱᱥᱚᱨ ᱟᱠᱴᱤᱝ ᱟᱠᱟᱫᱟᱭ ᱾ ᱯᱷᱤᱞᱢ ᱫᱤᱥᱟ.-ᱩᱫᱩᱜᱤᱡ ᱠᱮ. ᱵᱤᱥᱣᱚᱱᱟᱛᱷ (K. Vishwanath) ᱟᱡᱟᱜ ᱛᱤᱢᱤᱱ ᱜᱟᱱ ᱯᱷᱳᱴᱳ ᱠᱚᱭ ᱞᱮᱫᱮᱭᱟ,ᱡᱟᱦᱟᱸ ᱠᱚ ᱵᱤᱱᱟ. ᱢᱮᱠ-ᱚᱯ ᱛᱮ ᱢᱮᱱᱟᱜ-ᱟ ᱾
ᱚᱱᱟᱠᱚ ᱧᱮᱞ ᱠᱟᱛᱮ ᱑᱙᱗᱙ ᱥᱟᱞ ᱨᱮᱭᱟᱜ ᱥᱚᱱᱠᱚᱨᱟᱵᱷᱚᱨᱚᱢ (Sankarabharanam) ᱨᱮ ᱟᱠᱴᱤᱝ ᱞᱟ.ᱜᱤᱫ ᱫᱟᱣ ᱧᱟᱢ ᱞᱮᱫᱟᱭ ᱟᱨ ᱱᱚᱣᱟ ᱛᱮᱞᱜᱩ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱦᱤᱴ ᱞᱮᱱ ᱛᱟᱦᱮᱸᱱ ᱾
 ᱱᱤᱡᱚᱨ ᱡᱤᱭᱚᱱ 
ᱟᱡ ᱡᱟᱶᱟᱭ ᱫᱚ ᱡᱤᱨᱟ.ᱣ ᱦᱟᱛᱟᱣ ᱟᱠᱟᱫ ᱯᱚᱱᱚᱛ ᱥᱤᱨᱟ. ᱥᱩᱛᱮᱨᱛ ᱣᱤᱡ ᱦᱚᱯᱚᱱ ᱠᱟᱱ ᱛᱟᱦᱮᱸᱱ ᱾ ᱟᱠᱚᱣᱟᱜ ᱢᱩᱬ ᱜᱷᱟᱨᱚᱸᱡᱽ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱛᱟᱦᱮᱸ ᱛᱟᱠᱚᱣᱟ, ᱛᱟᱭᱚᱢ ᱛᱮ ᱵᱟᱝᱞᱳᱨ ᱨᱮ ᱚᱲᱟᱜ ᱠᱟᱛᱮ ᱱᱤᱛᱚᱝ ᱢᱮᱱᱟᱜ ᱠᱚᱣᱟ ᱾ ᱟ.ᱠᱤᱱ ᱨᱤᱱ ᱫᱚ ᱵᱟᱨᱭᱟ ᱠᱚᱲᱟ ᱜᱤᱫᱟᱨ ᱢᱮᱱᱟᱜ ᱠᱤᱱᱟ, ᱢᱤᱫ ᱫᱚ ᱒᱐᱐᱗ ᱥᱟᱞ ᱨᱮ ᱠᱮᱱᱥᱚᱨ ᱨᱳᱜᱽ ᱛᱮ ᱜᱩᱨ ᱟᱠᱟᱱᱟᱭ ᱾ ᱟᱡ ᱫᱚ ᱵᱟᱝᱞᱳᱨ ᱨᱮ ᱢᱤᱫ ᱮᱱᱮᱡ ᱪᱮᱫᱚᱜ ᱟᱥᱲᱟ ᱵᱮᱨᱮᱫ ᱟᱠᱟᱫᱟᱭ ᱾ ᱚᱱᱟᱛᱮ ᱯᱷᱤᱞᱢᱠᱚ ᱠᱚᱨᱟᱣ ᱨᱮᱭᱟᱜ ᱚᱠᱛᱚ ᱵᱟᱭ ᱠᱩᱲᱟ.ᱣ ᱫᱟᱲᱮᱭᱟᱜ ᱠᱟᱱᱟ ᱮᱱᱛᱮ ᱨᱮᱦᱚᱸ ᱛᱤᱢᱤᱱ ᱜᱟᱱᱨᱮ ᱟᱠᱴᱤᱝ ᱟᱠᱟᱫ ᱜᱮᱭᱟᱭ ᱾ ᱒᱐᱐᱘ ᱥᱟᱞ ᱨᱮ, ᱠᱚᱱᱱᱚᱰᱚ ᱯᱷᱤᱞᱢ ᱦᱟᱴᱨᱤᱠ ᱦᱳᱫᱤ ᱢᱟᱜᱟ (Hatrick Hodi Maga)
ᱨᱮ ᱯᱩᱭᱞᱩ ᱫᱷᱟᱣ ᱟᱠᱴᱤᱝ ᱞᱮᱫᱟ ᱾ ᱱᱚᱣᱟ ᱨᱮ ᱥᱤᱵᱟᱡᱤ ᱠᱩᱢᱟᱨ (Shivaraj Kumar) ᱭᱤᱡ ᱟᱭᱚ ᱪᱩᱨᱤᱛ ᱨᱮᱭ ᱟᱠᱴᱤᱝ ᱞᱮᱫᱟ ᱾ ᱥᱚᱱ ᱴᱤ.ᱵᱷᱤ (sun tv) ᱥᱤᱨᱤᱭᱮᱞ ᱛᱷᱟᱱᱜᱚᱢ (Thangam)
ᱨᱮ ᱥᱩᱵᱷᱚᱞᱚᱠᱥᱢᱤ (Subbulakshmi) ᱪᱩᱨᱤᱛ ᱨᱚᱦᱚᱸᱭ ᱟᱠᱴᱤᱝ ᱟᱠᱟᱫᱟ ᱾
 ᱵᱟᱦᱨᱮ ᱡᱚᱱᱚᱲ 
https://en.wikipedia.org/wiki/Manju_Bhargavi
ᱥᱟᱹᱠᱷᱹᱭᱟᱹᱛ